Le Bon Marché

Le Bon Marché er et av de ledende og mest eksklusive varehusene i verden, og ligger i Paris på venstre bredd av Seinen – rive gauche – mellom Montparnasse og Saint Germain. Varehuset ble grunnlagt i 1852 av Aristide Boucicaut og var den gang bare en liten butikk som utvidet seg til et stort varehus med et bredt sortiment og regnes som det første virkelige varehuset i verden. Varehuset ble kjøpt opp av det franske luksuskonglomeratet LVMH i 1984, og i 1987 bestemte Bernard Arnault seg for å gjøre det om til et luksusvarehus. En filial, La Grande Epicerie de Paris, har siden 1988 utviklet seg til Paris' største dagligvarebutikk. Referanser